**Priekšlikumi par veicamajām izmaiņām Jūrmalas pilsētas teritorijas plānojuma grozījumu 1.redakcijā un vides pārskata projektā**

Priekšlikumi par veicamajām izmaiņām Jūrmalas pilsētas teritorijas plānojuma grozījumu 1.redakcijā sagatavot, Izvērtējot Jūrmalas pilsētas teritorijas plānojuma grozījumu 1.redakcijas publiskajā apspriešanās izteiktos viedokļus un saņemtos institūciju atzinumus. Tie ir:

* vairāku 1. redakcijas risinājumu izmaiņas attiecībā uz apbūves teritorijām, kas pašreizējā teritorijas plānojumā ir noteiktas kā Dabas teritorijas vai arī ir faktiski neapbūvētas - priekšlikums noteikt Dabas un apstādījumu teritoriju funkcionālo zonu zemesgabalos Dzintari 2805, Dzintari 2908, Dzintari 3005, Dzintari 3105, Dzintari 3208, Dzintari 3306,Dzintari 3405; Lielupe 1005, Dubulti 0102;
* virkne funkcionālā zonējuma, apbūves parametru un minimālo jaunveidojamo zemes vienību platību izmaiņu un precizējumu, atbalstot iedzīvotāju rakstiski izteiktos ierosinājumus;
* sadarbībā ar Valsts kultūras pieminekļu aizsardzības inspekciju (VKPAI) sagatavotie izmaiņu priekšlikumi:
  + funkcionālajās zonās, kas atrodas pilsētbūvniecības pieminekļu teritorijās, izslēgt no atļauto izmantošanas veidu klāsta daudzdzīvokļu mājas un rindu mājas;;
  + teritoriju ar īpašām prasībām - “Kūrorta teritorija”, pārvērtējums, šo kategoriju nosakot vienīgi objektiem, kam ir pietiekams attīstības potenciāls, t.i., pašreizējo kūrorta teritoriju (K1) zemesgabalos, kuru platība ir vismaz 20000 m2; papildus prasību noteikšana to kūrorta objektu būvju izvērtējumam, kas atrodas pilsētbūvniecības pieminekļu un to aizsargjoslu teritorijās;
  + papildus prasību noteikšana attiecībā uz būvniecību zudušo kultūras pieminekļu ēku un kultūrvēsturiski vērtīgu ēku vietā, kā arī prasības kultūrvēsturiski vērtīgu ēku pārbūvei, ietverot nosacījumu saglabāt vismaz 20% no ēkas oriģinālsubstances”;
  + kultūras pieminekļu saraksta precizējumi, atbilstoši VKPAI informācijai;
  + informācijas precizēšana par teritorijas plānojuma daļām, kas grozījumu rezultātā tiks izslēgta no plānojuma sastāva;
  + apbūves parametru precizējumi Dabas un apstādījumu teritorijās;
* teritorijas plānojuma precizējumi saskaņā ar citu institūciju atzinumiem;
* teritorijas plānojuma grozījumu papildināšana ar informāciju par nacionālas nozīmes infrastruktūras attīstības projekta "Kurzemes loks" posmā Tume - Imanta paredzēto 330/110kV elektrolīnijas ierīkošanu Jūrmalas pilsētas teritorijā, saskaņā ar AS „Augstsprieguma tīkls" vēstulē minēto;
* tehniski precizējumi Teritorijas attīstības plānošanas sistēmā (TAPIS) sistēmā ievadāmajam materiālam, ņemot vērā sistēmas pilnveidojumus, kas veikti kopš teritorijas plānojuma 1.redakcijas informācijas ievadīšanas tajā.

Informācija vides pārskatā tiks precizēta, ņemot vērā valsts vides institūciju rekomendācijas  un priekšlikumus, kā arī saskaņojot Vides pārskatu ar teritorijas plānojuma grozījumu pilnveidotās redakcijas risinājumiem. Šī Vides pārskata redakcija tiks iesniegta Vides pārraudzības valsts birojā atzinuma saņemšanai.